**Csongrád Város Polgármesterétől**

Száma: REF/ 93-1 /2021.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2021. október 28-án tartandó rendkívüli ülésére**

**Tárgy:** Hozzájárulás a III. sz. fogorvosi körzet praxisjogának átruházásához Dr. Makra Imre fogszakorvos részére

**Tisztelt Képviselő-testület!**

Dr. Zoltán Teodóra a III. sz. fogorvosi körzet feladatait ellátó fogszakorvos bejelentéssel élt Csongrád Városi Önkormányzat felé, hogy a III. sz. fogorvos körzet praxisjogát át kívánja adni fiatal kollégája részére.

2021. október 21-én Dr. Makra Imre írásban, e-mail formában jelezte, hogy szeretné átvállalni Dr. Zoltán Teodóra doktornőtől a fogorvosi praxis működtetését. A praxisjog átruházásának megtörténte után feladat-ellátási szerződést kíván kötni Csongrád Városi Önkormányzattal.

Dr. Makra Imre fogszakorvos személyes dokumentumait, orvosi működési nyilvántartását megküldte.

A beküldött dokumentumok, valamint a Dr. Zoltán Teodóra és Dr. Makra Imre között kifejezett szándéknyilatkozatok kapcsán kérik, Csongrád Városi Önkormányzat Képviselő–testületének jóváhagyását a III. sz. fogorvosi körzet átruházásához, Dr. Makra Imre fogszakorvos részére.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a *„*Hozzájárulás, a III. sz. fogorvosi körzet praxisjogának átruházáshoz Dr. Makra Imre fogszakorvos részére*”* tárgyú előterjesztést és az alábbi döntést hozza:

1. Csongrád Városi Önkormányzat hozzájárulását adja a III. sz. fogorvosi alapellátást biztosító praxis átadásához, Dr. Makra Imre fogszakorvos részére.

 Dr. Zoltán Teodóra és Dr. Makra Imre között az átruházáshoz szükséges szerződések megkötése után, az új működtető köteles az egészségügyi alapellátást biztosító körzet működtetéséhez szükséges jogszabályi feltételeknek megfelelni, és abban teljes körűen eljárni.

***Felelős:*** Dr. Zoltán Teodóra fogszakorvos

 Dr. Makra Imre fogszakorvos

***Határidő***: azonnal

1. Csongrád Városi Önkormányzat Képviselő- testülete felhívja Dr. Zoltán Teodóra fogszakorvos szíves figyelmét a széleskörű betegtájékoztatásra, valamint a folyamatos betegellátás biztosítására.

***Határidő:*** Folyamatos

***Felelős:*** Dr. Zoltán Teodóra

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa az érintettek

Csongrád, 2021. október 21. Bedő Tamás

 polgármester